Daar bestaan al baie jare lank allerlei soorte bande tussen Nederlanders en Suid-Afrikaners. In die letterkunde is daar talle voorbeelde van samewerking, vriendskaps- en familiebande tussen skrywers en/of akademici, en voorbeelde van Nederlanders en Vlaminge wat hulle tydelik of permanent in Suid-Afrika kom vestig het. n Mens dink dadelik aan die vriendskap tussen N.P. van Wyk Louw en Jan Greshoff, Karel Jonckheere se verbintenis met Standpunte, en aan Rob Antonissen en H.A. Mulder wat hulle in Suid-Afrika kom vestig het. Onlangs het Karel Schoeman in Merksteen en Stamland uiteengesit hoe s� lewe verander is deur sy grootvader se besluit om as jong onderwyser na Suid-Afrika te kom nadat hy as skoolseun in Nederland n toespraak van Paul Kruger, president van die Zuid-Afrikaansche Republiek, bygewoon het.
Wat waarskynlik minder bekend is, is dat die Nederlandse Tachtigerskrywer Frederik van Eeden n niggie en neef gehad wat hulle in Suid-Afrika gevestig het: Dietlof en Johanna (Brandt)-van Warmelo. Hulle het op Harmonie naby Pretoria gewoon.
Mev. Regina Arbouw-Wilkens, n onderwyseres, studeer tans Nederlandse taal- en letterkunde aan die Vrije Universiteit in Amsterdam. Daar het sy twee interessante lesingreekse bygewoon wat aangebied is deur dr. Ena Jansen, voorheen verbonde aan die Universiteit van die Witwatersrand. Dit het haar belangstelling so geprikkel dat sy met n ondersoek na die verbintenis Suid-Afrika/Nederland in die letterkunde begin het.
Mijn eindscriptie is bij prof.dr. J.D.F. van Halsema, skryf mev. Arbouw-Wilkens. Het onderzoek richt zich op de Tachtiger Frederik van Eeden, zijn geoccupeerdheid bij de Tweede Boerenoorlog en de correspondentie die hij voerde met de Engelse lady Welby en zijn Zuid-Afrikaanse neef en nicht Dietlof en Johanna (Brandt)-van Warmelo. De vader van die twee was een broer van Van Eedens moeder.
Die briewe van die familie Van Warmelo word in die Van Eeden-museum van die Universiteit van Amsterdam bewaar. Mev. Arbouw-Wilkens wil nou graag die briewe opspoor wat Van Eeden uit Nederland aan sy neef en niggie geskryf het terwyl hulle in Suid-Afrika en in krygsgevangenskap in Indi� verkeer het. Hierdie briewe dateer uit � 1895-1910.
Enigiemand met inligting wat mev. Arbouw-Wilkens in haar ondersoek kan help, kan dit stuur aan rmarais@postino.up.ac.za. NeerlandiNet sal u op die hoogte hou van enige gegewens wat aan die lig mag kom.